कमरे च सिलसिलेबार टिके दे किश फेयरवेल-फंक्शन’ दे ग्रुप्प-फोटुएं गी दिक्खियै उसी एह् जानकारी होई गेई ही जे मनोहर हिस्ट्री च एम. ए. करियै अज्जकल नग्गरा दे स्कूला च सीनियर ग्रेड च मास्टर होई गेदा हा। ओह् बैठे दा मनोहर दे दौं जागतें कन्ने क्हानियां कत्थां पा करदा हा जे मनोहर बी आई पुज्जा। चानक उसी सामने दिक्खियै ओह् हरान होई गेदा हा जियां उसने कुसै मरे दे गी फ्ही जीवत दिक्खी लेआ होऐ। तौले गे उन्ने अपने-आपै गी सम्हाली लेआ ते बडी गर्मजोशी कन्ने नुहाड़े गले आई लग्गा। ओह् अज्ज इत्थें अपने आदमिएं च किश होर गै चाल्ली दा सकूंs बुज्झै करदा हा।